بستانآباد
اوجان یا دا بوستان آوا (حالحاضیرده رسمی آدی: بُستانآباد) — شرقی آذربایجان اوستانینین شهرلریندن بیریدیر. بو شهرین آدی کئچمیشده اوجان اولوب. اوجان تبریز شهرینین گونئیدوغوسوندا، تهران-تبریز و اردبیل-تبریز یولوندا یئرلشیب. سینیرلاری قوزئیدن هئریسه (قاراداغ ماحالی)، گونئیدن سراسکنده (هئشتری ماحالی)، دوغودان آلان بیراوغوش ماحالی و سارابا باتی دان تبریزه، گونئی دوغودان مییاناو تورکمنچایا و گونئی باتی دان ماراغایا قاویشیر.
اوجانین فاصلهسی تبریزدن ۵۰ کیلومئتیر، اردبیلدن ۱۵۵ کیلومئتیر و مییانادان ۱۰۰ کیلومئتیر دیر.
اوجانین هوندورلوگو دنیزلر سطحیندن ۱۶۷۹-۱۷۴۰ مئتیر و ساحهسی ۲۹۶۹-۳/۲۸۵۰ کیلومئتیر مربع دیر کی دئمهلی اوستان ساحهسینین یوزده ۴/۶ فاییزینی شامیل اولور. ۱۳۹۵–جی ایلین نوفوس ساییسینا اساساً اوجان شهرینین ۲۱٬۷۳۴ باش اهالیسی وارایمیش.[۱][۲]
کئچمیشی[دَییشدیر]
بوگونکو بوستانآوا شهری، اسکی اوجان شهرینین حودود لاریندا تیکیلمیش دیر. اوجان شهری تخمینا ۹۰۰ ایل بوندان اونجه تورک سلوجقلار طرفیندن سالینیب و سونرالار موغول ائلخانلاری اونو یایلاقلیق باشکند کیمی سئچمیشلر. اوجان شهری زامان زامان، تورک و موغول حوکومدارلارینین، هابئله بَیلرینین و خاتونلارینین ان سئودیکلری یئرلردن بیری اولموشدور. دئمه لی اوجان گئچمیشده محتشم و شانلی بیر شهرجیک اولوب؛ آنجاق سونرا لار صفوی دوورونون ایلک چاغ لاریندا، عوثمانلی لار هوجومو و زلزله نتیجه سینده، قاباقکی وارلیلیغینی ایتیریر و بیر داها اونو الده ائده بیلمیر. بوگونکو بوستان آوا آدلانان شهریسه، آدلیم اوجان شهرینین تام شیکلده ییخیلماسیندان تقریباً یوز ایل سونرا، آفشار چاغیندا، بیر کند اولاراق تورک قاراداغلی و سارابلی (شقاقی) کوچری طایفالارینین طرفیندن، اوجان چایینین جیواریندا تیکیلیبدیر. گئچن اون ایللیکلرده ده بوستانآوا کندی گئدگئده قاباغا گئتمیش و آرتیق شهره چئوریلمیشدیر.
جغرافیاسی[دَییشدیر]
اوجان داغلی و سویوق منطقه ده یئرلشیبدیر. اونون آرخاسیندا نئچه داغ وار. قوزای دان بوزقوش داغی و موروداغ داغی، باتیدان سهند داغی (۳۷۷۲ متر)، بوزداغ (۳۶۰۵متر)، بویوکداغ (۲۹۶۰ متر)، دروانهداغ (۲۹۵۴ متر)، قاباقداغ (۲۹۰۴ متر)، آلتی (۲۵۶۰ متر)، شبلی(۱۶۵۴ متر) و حیدربابا، شهرستانین اؤنملی اوجالیقلاری ساییلیرلار.[۳]
سیاسی بؤلوملر[دَییشدیر]
اوجان بؤلگهسی (فارسجا؛ شهرستانِ بُستانآباد)، ایران ایسلام جمهوریتینین ۱۳۸۲–جی ایلینین سیاسی بؤلمهلر اساسیندا ایکی بؤلوم، ۹ قصبه، ۲ شهر و ۱۷۵ کنده بؤلونور.[۴]
تاریخلی یئرلری[دَییشدیر]
1- عمارت نائب السلطنه: 1212 هـ ق تیکیلیب فقط بیر خارابه قالیب. خیرآباد و چمن اوجان یولونون کناریندا.
2- نادیر تپهسی: گویا نادیرشاه بورادا ایقامت ائدیب. اوجان شهری نین گونئیینده و مغول دوریندن قالیر.
3- قیزیل کوشک: مغول شاهلارین قصری
4- دییرمان تپهسی (تپه طاحونه): صبیرلی چایی و حاج آقا کندین آراسیندا یئرلشیب. بیر چوخ آثار واردیر.
5- جانقور: قدیم اوجان شهرین یئریدیر.
معروف کندلر[دَییشدیر]
- سعیدآباد (سئیدآوا): بولگهنین اسکی و بویوک کندلریندن دیر.
- کرگان: کند ایکی هیسسه دن عبارتدیر. بویوک و قالابالیق بیرکنددیر.
- سئیسان: بولگه نین ان قدیم و سابقه لی کندلریندن بیری دیر. بو کند ایسلام انقلابیندان اونجه بولگه نین ان بویوک و آباد کندیمیش آنجاق اهالیسینین چوخو باهایی مسلکلی اولدوغونا گوره کند تخریب اولونوب.
- حاج آقا: بو کند هله بوستان آوا بیر شهر کیمی اورتایا چیخمامیشدان اول، اوجان ماحالینین مرکزیمیش و بولگه نین والی لری بو کندده اقامت ائدرمیشلر.
- آلانا: بو کند تخمیناً ۴۵۰۰ نوفوسو اولماقلا بولگه نین لاب بویوک کندی دیر. آلانا اسکی تورک دیلنده گئنیشلیک چاییرلیق آنلامیندادیر.
- کوردکندی
- آنباردان
- سِیِدلَر نوغهدیسی (قوزو نوغهدی)
- قرهبابا
- الخلج: تورک خلج ائلینین آدیلا ایلگیلی دیر.
- قره چیمن
- شنگیلآوا: کئچمیشده بو کندین بویوک بیلری و خانلاری واریمیش. شنگیل آوالی قیزیل حوسئین بی، نادرشاهین بویوک باشچی لاریندان اولموشدور.
- خوشکهناو: شهریارین دوغولدوغو کنددیر.
- قره چای: سهندآوا ماحالینین مرکزی کندی دیر.
- گورآخار (گل آخور)
- ائینهدین (عینالدین)
- گون دوغدو
- سیغین سره: موغول دیلینده مارال اوولاغی آنلامیندادیر.
قایناقلار[دَییشدیر]
- ^ رسمی ایران اولکسینین اماری
- ^ بنیاد معارف اسلامی
- ^ اذربایجان شرقی استانداری رسمی سایتی[دائمی اولو باغلانتیلی]
- ^ کتاب معرفی شهرهایی از ازربایجان(پرویز یگانه زارع.120)
- درگاه ملی آمارایران Archived 2009-04-18 at the Wayback Machine.
- امار واطلاعات روستایی ایران Archived 2011-08-24 at the Wayback Machine.
- پور تال وزارت کشورایران Archived 2011-10-11 at the Wayback Machine.
- ایران کندلری Archived 2011-11-21 at the Wayback Machine.
- ایرانین آمار مرکزی Archived 2009-04-18 at the Wayback Machine.
pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab pbt_Arab azb_Arab azb_Arab azb_Arab pes_Arab pes_Arab azb_Arab azb_Arab azb_Arab azb_Arab pes_Arab pes_Arab pes_Arab eng_Latn eng_Latn eng_Latn eng_Latn eng_Latn